Приложение № 4

**Критерии и методология**

**за оценка на проектни предложения**

**по процедура за подбор на** проекти BG14MFPR001-1.010 „Специфично оборудване на риболовния кораб, дейности и иновации, целящи опазването на околната среда и на биоразнообразието“

**Приоритет 1** „Насърчаване на устойчивото рибарство и на възстановяването и опазването на водните биологични ресурси”.

Специфична цел: 1.6. „Допринасяне за защитата и възстановяването на водното биологично разнообразие и на водните екосистеми“

**I. Методология за оценка на проектни предложения:**

Оценяват се само проектни предложения, получени чрез системата ИСУН.

Оценката се извършва на база критерии, съдържащи се в Условията за кандидатстване, утвърдени от ръководителя на Управляващия орган (УО) на Програма за морско дело, рибарство и аквакултури (ПМДРА).

Методологията и критериите не подлежат на изменение по време на провеждането на оценката.

Оценката на проектните предложения се извършва от комисия, назначена със заповед на Ръководителя на УО на ПМДРА , в двуседмичен срок от крайния срок за подаването им.

Комисията оценява и класира проектните предложения до 3 месеца от нейното назначаване, а когато процедурата чрез подбор е открита с два или повече срока за подаване на проектни предложения – до 3 месеца за всяко отделно производство.

Оценката включва:

1. Административно съответствие и допустимост;

2. Техническа и финансова оценка.

Проверява се, дали проектното предложение отговаря на всички критерии, като за всеки критерий се поставя оценка "Да", "Не" или "Неприложимо".

В случай на установена в процеса на оценка липса на документи и/или други нередовности, на проектното предложение, УО на ПМДРА уведомява кандидата за тях, като определя срок за отстраняването им, който не може да бъде по-кратък от една седмица.

По време на оценката на проектното предложение, комуникацията с кандидата и отстраняването на установени нередовности по подаденото проектно предложение, ще се извършват електронно чрез профила на кандидата в ИСУН, от който е подаден съответният проект.

Въз основа на резултатите от оценката, комисията изготвя оценителен доклад съгласно чл. 35 от ЗУСЕФСУ.

**II. Критерии за оценка.**

**1. Административно съответствие и допустимост:**

|  |  |  |
| --- | --- | --- |
|  | | **ДА / НЕ / НЕПР** |
| 1. | Проектното предложение е подадено по реда, определен от УО на ПМДРА в т. 23 от Условия за кандидатстване по настоящата процедура. |  да  не |
| 2. | Във формуляра за кандидатстване са попълнени съответните индикатори, посочени в т. 7 от Условията за кандидатстване по настоящата процедура, които са релевантни на заложените в проекта дейности. |  да  не |
| 3. | Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура. |  да  не |
| 4. | Кандидатът е допустим съгласно изискванията в т. 11 от Условия за кандидатстване по настоящата процедура. |  да  не |
| 5. | Включените в проекта дейности са допустими за финансиране съгласно изискванията в т. 13 от Условия за кандидатстване по настоящата процедура. |  да  не |
| 6. | Предвидените разходи в проектното предложение са допустими съгласно изискванията в т. 14 от Условия за кандидатстване по настоящата процедура. В случай на наличие на недопустими разходи същите са установени и редуцирани. |  да  не |
| 7. | Териториалният обхват за изпълнение на проекта съответства на посочения в т. 5 от Условията за кандидатстване по настоящата процедура. |  да  не |
| 8. | Проектното предложение допринася за постигане на специфичните цели по приоритета на Съюза, предвидени в член 14, параграф 1,буква „е“ от Регламент 2021/1139. |  да  не |
| 9. | Срокът за изпълнението на проектното предложение е съобразен с максималния срок, указан в т. 18 от Условията за кандидатстване по настоящата процедура. |  да  не |
| 10. | Отстраняването на нередовностите по проектното предложение не е довело до подобряване на качеството му. |  да  не  непр. |
| 11. | Представени са доказателства за изискуемия административен и оперативен капацитет. |  да  не |
| 12. | Операциите не са били физически завършени или изцяло осъществени преди подаването на проектното предложение, независимо дали всички свързани плащания са направени от кандидата или не. |  да  не  непр. |
| 13. | Общата стойност на безвъзмездната финансова помощ не надвишава определения максимален размер съгласно Условията за кандидатстване по настоящата процедура и не е под определения минимален размер. |  да  не |
| 14. | Проектното предложение е в съответствие с политиката на ЕС за равенството между мъжете и жените, интегрирането на принципа на равенство между половете и отчитането на социалните аспекти на пола. |  да  не |
| 15. | Проектното предложение е в съответствие с отключващо условие „Ефективното прилагане и изпълнение на Хартата на основните права“ (Хартата), съгласно член 15 на Регламент (ЕС) 2021/1060 по отношение на обхвата и метода на изпълнение на проекта.  На етапа на оценка на заявлението за кандидатстване, съответствието на проекта с Хартата следва да се разбира като липса на противоречие между условията на проекта и изискванията на Хартата или като неутралност на тези изисквания по отношение на обхвата и съдържанието на проекта. |  да  не |
| 16. | Проектното предложение е в съответствие с отключващо условие Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета по отношение на обхвата на проекта, метода на изпълнение и кандидата.  На етапа на оценка на заявлението за кандидатстване, съответствието на проекта с посочената конвенция следва да се разбира като липса на противоречие между условията на проекта и изискванията на същата конвенция или като неутралност на тези изисквания по отношение на обхвата и съдържанието на проекта. |  да  не |
| 17. | Дейностите, за които се кандидатства постигат целите на специфична цел 1.6 „Допринасяне за защитата и възстановяването на водното биологично разнообразие и на водните екосистеми“, че дейностите са екологично устойчиви в дългосрочен план на ПМДРА. |  да  не |
| 18. | Индикаторите в проектното предложение съответстват на дейностите, за които се кандидатства. |  да  не |
| 19. | Разходите по проекта са пропорционални и съответстват на крайния резултат от изпълнението на дейностите по проекта. |  да  не |
| 20. | Проектът включва инвестиции на борда на риболовния кораб, за който се кандидатства и корабът е извършвал риболовни дейности в продължение на повече от 60 дни през двете календарни години, предхождащи годината на подаване на формуляра за кандидатстване. |  да  не |
| **При несъответствие с някое от посочените изисквания, проектното предложение се отхвърля!** | | |

**2. Техническа и финансова оценка**

|  |  |
| --- | --- |
| **Критерии за подбор на проектни предложения** | **Брой точки** |
| 1. Проектът ще намали негативнто въздействие върху екосистемите и/или върху нецелевите видове, в сравнение със стандартните уреди или друго оборудване; 2. Проектното предложение води до подобряване на селективността на риболовните уреди по отношение на застрашени и защитени видове от гледна точка на размер и/или вид; 3. Проектът води до инвестиции на борда на кораба или в оборудване, което:  * осигурява прекратяване/намаляване на изхвърлянето на запаси с търговско значение или което е свързано с нежелания улов, който трябва да бъде разтоварен на сушата; * въвежда системи за точно и надеждно отчитане на улова по отношение на селективност, определяне на количеството улов и избягване на нежелания, намаляване на приулова-Trawl monitoring systems (поне един от описаните елементи); * Проектното предложение е свързано с инвестиции в оборудване, което свежда до минимум въздействието върху местообитанията и/или морското дъно;  1. Проектът е свързан с въвеждане на иновации, които водят до намаляване на отрицателното въздействие на риболовните дейности върху околната среда; 2. Проектното предложение е свързано с:  * почистване на морската акватория от отпадъци (вкл. за отстраняване на изгубени риболовни уреди) * инвестиции в инсталацията на борда на кораба на съоръжения за морски отпадъци; * проектното предложение е свързано с инвестиции в оборудване на борда на риболовните кораби за събиране и съхранение на отпадъци (вкл. за отстраняване на изгубени риболовни уреди)  1. Подобряване на енергийната ефективност или инвестиции във възобновяеми енергийни източници; 2. Проектът предвижда дейности, свързани с осведомяване на обществеността и споделяне на знания по отношение на опазването и възстановяването на околната среда; 3. Проектът предвижда инсталиране на изкуствено създадени от човека подводни структури, предназначена да стимулират развитието на подводен живот, с цел съхраняване на местообитанията и подобряване на водното биоразнообразие.   **Максимален брой точки: 195 точки**  **Минимален брой точки: 50 точки** | 20 точки  20 точки  20 точки  10 точки  10 точки  10 точки  10 точки  10 точки  10 точки  20 точки  5 точки  50 точки |

Проектните предложения, **получили минимум 50 точки** на етап „Техническа и финансова оценка”, се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на общия размер на общия бюджет по процедурата.

В случай, че проектното предложение получи по-малко от 50 точки, проектното предложение се отхвърля.

За проектни предложения, които са получили еднакъв брой точки на етап „Техническа и финансова оценка“, класирането ще се извърши по реда на подаване на проектните предложения в ИСУН.